Author: denisa.anderkova
Last saved by: jost

N á v r h
  
na riešenie zintenzívnenia konaní o stave obnovy evidencie niektorých pozemkov a právnych vzťahov k nim podľa zákona Národnej rady Slovenskej republiky č. 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov

	Obnova  evidencie niektorých pozemkov a právnych vzťahov k nim sa uskutočňuje podľa zákona NR SR č. 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov. Záväzok obnoviť a usporiadať pozemkové vlastníctvo sa prijal aj vo vzťahu k Európskej únii v Národnom programe pre prijatie Acquis communantaire schválenom uznesením vlády SR č. 237/1998 z 24. marca 1998.
  
	Obnova evidencie niektorých pozemkov a právnych vzťahov k nim sa vykonáva formou zostavenia registra obnovenej evidencie pozemkov ako súpis údajov o pozemkoch a právnych vzťahov k nim.
  
	Zákonom NR SR č. 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov boli katastrálne územia rozdelené podľa kvality technického operátu do piatich kategórií:
  
a)      operát pozemkového katastra je zjednotený s operátom pozemkovej knihy,
b)      operát pozemkového katastra nie je zjednotený s operátom pozemkovej knihy, ale údaje v nich uvedené je možné identifikovať,
c)      operát pozemkového katastra nie je zjednotený s operátom pozemkovej knihy a údaje v nich uvedené nemožno identifikovať,
d)      operát na základe komasácie nepotvrdil súd, ale účastníci komasačného konania vstúpili do držby,
e)      operát pozemkovej knihy nie je k dispozícii
  
pričom zoskupenie, počet a kategórie katastrálnych území sú súčasťou zákona č. 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov.
  
Podľa zákona NR SR č. 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov zostavenie registrov obnovenej evidencie pozemkov je zabezpečované:
  
✓     Úradom geodézie, kartografie a katastra Slovenskej republiky v katastrálnych územiach uvedených v písmene a) a b) v počte 2308 katastrálnych území
✓     Ministerstvom pôdohospodárstva Slovenskej republiky v katastrálnych územiach uvedených v písmene c), d) a e) v počte 1195 katastrálnych území
  
Zostavovanie registrov obnovenej evidencie pozemkov je v v katastrálnych územiach kategórie a) a b) zabezpečované Úradom geodézie, kartografie a katastra prostredníctvom špecializovanej štátnej správy na úseku katastra nehnuteľností a v katastrálnych územiach kategórie c), d) a e) Ministerstvom pôdohospodárstva SR prostredníctvom špecializovanej štátnej správy na úseku pozemkových úprav a ochrany poľnohospodárskej pôdy.

K 31. 12. 2004 zabezpečilo Ministerstvo pôdohospodárstva Slovenskej republiky konanie vo všetkých jemu prislúchajúcich katastrálnych územiach (1195), z toho je ukončených 1106 registrov a z nich je 912 zapísaných v katastri nehnuteľností.
Úrad geodézie, kartografie a katastra Slovenskej republiky z celkového počtu 2308 katastrálnych území zostavil a do katastra nehnuteľností zapísal 836 registrov.
Obchodno-záväzkové vzťahy na zostavenie registra obnovenej evidencie pozemkov nie sú uzatvorené v 1045 katastrálnych územiach v pôsobnosti Úradu geodézie, kartografie a katastra Slovenskej republiky, uvedené v  prílohe č. 1 materiálu.
Pri súčasnom neuspokojivom stave ako aj nedostatku finančných prostriedkov navrhujeme zmeny v organizačnom zabezpečení prípravy, obstarávania, zostavenia, kontroly a preberania registrov tak, aby registrácia vlastníckych práv bola ukončená v spoločensky akceptovateľnom termíne t.j. do roku 2011.

Návrh riešenia

   Pre vytvorenie stabilného podnikateľského prostredia je vhodné obstarať všetky doposiaľ neobstarané registre obnovenej evidencie pozemkov (mapová príloha „neobstarané roep“) s časovým rozlíšením plnenia jednotlivých predmetov obstarávania tak, aby registre boli ukončené do roku 2011. Kritériá verejného obstarávania by mali zohľadniť nielen cenu, ale aj schopnosť zhotoviteľa vykonávať práce v požadovanej kvalite a termínoch.
Za týmto účelom by malo byť obstarávanie registrov upravené tak, aby v spolupráci Úradu geodézie kartografie a katastra Slovenskej republiky  a Ministerstva pôdohospodárstva Slovenskej republiky bol vypracovaný: 
•	harmonogram časového rozlíšenia obstarávania jednotlivých katastrálnych území podľa preferovaných aktivít súvisiacich s rozvojom vybraných regiónov,
•	finančný plán a podmienky financovania prác, 
•	spôsob verejného obstarávania,
•	opatrenia na posilnenie činnosti katastra nehnuteľností spojené so zostavením a preberaním registrov obnovenej evidencie pozemkov.

V katastrálnych územiach s operátom registra A a B, v ktorých bude obstarávateľom Úrad geodézie kartografie a katastra Slovenskej republiky sa registre budú obstarávať spoločne s  Ministerstvom pôdohospodárstva Slovenskej republiky. Metodiku na obstarávanie vrátane spôsobu menovania komisie na hodnotenie zabezpečí UGKK SR a MP SR spoločne. Táto metodika bude zaväzujúca pre 8 katastrálnych úradov, ktorí budú obstarávateľmi a ktorí budú povinní realizovať obstarávanie obnovy evidencie pozemkov a právnych vzťahov k nim. Obstarávaním sa rozumie spoločná  7 členná komisia, zložená z 3 zástupcov Úradu geodézie kartografie a katastra Slovenskej republiky a 4 zástupcov Ministerstva pôdohospodárstva  Slovenskej republiky (najmä zástupcovia MP SR, špecializovanej štátnej správy, RO SPF,..) v súlade so zákonom o verejnom obstarávaní. Komisia zriadená obstarávateľom bude na základe kritérií stanovených v návrhu technického riešenia verejného obstarávania zohľadňujúceho predovšetkým kvalitu a cenu ponuky prostredníctvom  zastúpenia svojich členov dohliadať pri centrálnom verejnom obstarávaní z titulu  použitia účelovo viazaných finančných prostriedkov Slovenského pozemkového fondu financovaných prostredníctvom Ministerstva pôdohospodárstva Slovenskej republiky, ktorého úlohou bude zabezpečovať aj kontrolu a súlad plnenia úloh pred ich úhradou.
Vzhľadom na rozsah a náročnosť požadovaných úloh je potrebné zvoliť metódu verejného obstarávania a organizačne zabezpečiť obstarávanie tak, aby prioritne bola zohľadnená potreba splnenia požadovaných úloh. To predpokladá:
•	vytvorenie pracovných príležitostí pre zhotoviteľov spĺňajúcich kritériá a ich zamestnancov pôsobiacich v tejto podnikateľskej oblasti 
•	navrhnutým zložením komisie pre vyhodnotenie verejného obstarávania zabezpečiť  výsledkami stabilizáciu podnikateľského prostredia rovnomerným rozložením časového a finančného plnenia na zhotoviteľa
•	obstarať v rovnakom čase  a jednotným postupom všetky doteraz neobstarané registre rámcovými zmluvami, s časovým rozlíšením plnenia jednotlivých úloh

Finančné zabezpečenie konaní o stave obnovy evidencie niektorých pozemkov       a právnych vzťahov k nim bude každoročne riešené v zmysle zákona NR SR č. 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov zabezpečením priamo z rozpočtovaného limitu nákladov Slovenského pozemkového fondu v príslušnom roku. Týmto prechodom na spôsob spolufinancovania nákladov na ROEP prostredníctvom Ministerstva pôdohospodárstva SR na ťarchu svojich bežných nákladov v príslušnom rozpočtovom období Slovenský pozemkový fond docieli súlad s uplatňovanou metodikou ESA 95 pri hodnotení bilancie verejného rozpočtu ministerstvom financií.
         Správnym orgánom budú v zmysle zákona Národnej rady Slovenskej republiky č. 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov orgány miestnej štátnej správy na úseku katastra nehnuteľností riadené Úradom geodézie, kartografie a katastra SR a orgány miestnej  štátnej správy na úseku pozemkových úprav a ochrany poľnohospodárskej pôdy riadené Ministerstvom pôdohospodárstva SR. 
         Navrhovanými zmenami v organizačnom zabezpečení prípravy, obstarávania, zostavenia, kontroly, preberania a zapísania registra obnovenej evidencie pozemkov do katastra nehnuteľností je možné zabezpečiť registráciu vlastníckych práv v spoločensky akceptovateľnom termíne.
Odhadovaný objem finančných prostriedkov pre doposiaľ neobstarané práce súvisiace s konaním o obnove evidencie niektorých pozemkov a právnych vzťahov k nim pri zmene rozsahu a časovej náročnosti je 550 až 600 mil. Sk. Odhad potrieb finančných prostriedkov do roku 2010, včítane roku 2005 predstavuje približne 100 mil. Sk ročne, pričom sa pre tieto účely využijú prostriedky z rozpočtu  Slovenského pozemkového fondu.
Zintenzívnenie obnovy evidencie niektorých pozemkov a právnych vzťahov k nim umožní postupne odstránenie prekážok obmedzujúcich rozvoj trhu s pôdou, budovanie investičnej výstavby a rozvoj regiónov a rozvoju vidieka.

Technické riešenie návrhu na zintenzívnenie konaní o stave obnovy evidencie niektorých pozemkov a právnych vzťahov k nim

Základným cieľom registra obnovenej evidencie pozemkov je zistenie a poskytovanie údajov o pozemkoch a právnych vzťahoch k nim. Zisťovanie dostupných údajov o pozemkoch a právnych vzťahov k nim sa vykonáva na základe zákona 180/1995 Z.z. o niektorých opatreniach na usporiadanie vlastníctva k pozemkom. Obsahom registra obnovenej evidencie pozemkov je vždy mapová a popisná časť. Mapová časť poskytuje údaje o priestorovej polohe, veľkosti a tvare pozemku, popisná časť údaje o právnych vzťahoch k pozemkom. Činnosti spojené so zostavením registra obnovenej evidencie predstavujú proces rekonštrukcie mapových podkladov a právnych vzťahov k pozemkom. Predmetom konania sa stávajú tie pozemky, ktoré nie sú evidované, alebo sú evidované neúplne v súbore geodetických a popisných informácií katastra nehnuteľností.
Cieľom technického riešenia návrhu na zintenzívnenie konaní je zníženie nákladov spojených so zostavením registrov obnovenej evidencie pozemkov a urýchlenie ich ukončenia do roku 2011, bez zmien v kvalite údajov a pri zachovaní ich úplnosti.
Očakávaným prínosom navrhovaného riešenia je: 
•	splnenie záväzkov Programového vyhlásenia vlády  SR a usporiadanie vlastníckych práv k pozemkom,
•	podpora trhu s pôdou,  
•	zistenie údajov o vlastníctve pozemkov v záujme urýchlenia prípravy plánovaných investícií – diaľnice, rýchlostné komunikácie, priemyselné parky,
•	vytvorenie širšieho priestoru pre čerpanie prostriedkov na rozvoj vidieka a zlepšenie stavu životného prostredia z fondov Európskej únie a ich časové rozlíšenie na základe potrieb a naliehavosti,
•	zníženie finančných nárokov spojených s ukončením registra obnovenej evidencie pozemkov z 1,493 mld. na 0,6 mld. Sk,
•	vytvorenie a stabilizácia 150 až 200 kvalifikovaných pracovných miest v súkromnom sektore.

Navrhovaným riešením na zintenzívnenie konaní sa zabezpečí :
•	vytvorenie digitálnych máp určeného operátu,
•	vytvorenie digitálnych máp katastra nehnuteľností,
•	vytvorenie popisnej časti určeného operátu – právny stav,
Navrhované riešenie zachová súčasnú kvalitu už evidovaných údajov katastra nehnuteľností registra C.

Zostavenie popisnej časti určeného operátu registra obnovenej evidencie pozemkov 

Zostavenie popisnej časti určeného operátu registra obnovenej evidencie pozemkov znamená vytvorenie základnej bázy údajov o pozemkoch určeného operátu a právnych vzťahov k nim. Rekonštrukcia zmien v právnych vzťahoch sa vykonáva v časovom slede na základe údajov poskytnutých nájomcami pozemkov, pozemkovými spoločenstvami alebo inými oprávnenými osobami, z katastrálneho operátu, štátnych archívov, z listín predložených účastníkmi konania, z výpovedí svedkov a z iných dôkazov získaných najmä pri prešetrovaní v obci. 

Určený operát :
•	Pozemkový kataster
•	Pozemková kniha

Posledný platný zápis právnych vzťahov v určenom operáte

Zoznam pozemkov určeného operátu

Zoznam vlastníkov

1868
.
.
.
.
.
1953
.
.
1964
.
.
.
.
.
.
.

Číslo parcely

Zisťovanie údajov o vlastníkoch

Zisťovanie zmien vo vlastníckych vzťahoch

Zostavenie popisnej časti určeného operátu
(právny stav podľa určeného operátu)

Tab.1. Postup pri zostavení popisnej časti určeného operátu  registra obnovenej evidencie pozemkov

Tento postup je identický s platným všeobecne záväzným právnym predpisom (metodický návod) na zostavenie registra obnovenej evidencie pozemkov. 

Zostavenie grafickej časti registra obnovenej evidencie pozemkov

Grafická časť registra obnovenej evidencie pozemkov podľa platného všeobecne záväzného právneho predpisu pozostáva z troch tematických častí:

1.	mapa určeného operátu zobrazujúca pôvodné nehnuteľnosti
2.	mapa katastra nehnuteľností zobrazujúca súčasný stav katastra nehnuteľnosti
3.	mapa bonitovaných pôdnoekologických jednotiek

V procese zostavovania registra obnovenej evidencie pozemkov sa vždy vykonáva prevod analógových mapových podkladov do digitálnej podoby tak, aby údaje boli zobrazené v jednotnom súradnicovom a projekčnom systéme. 
Vytvorenie máp určeného operátu predstavuje súbor činností spojených so skenovaním a vektorizáciou pôvodných katastrálnych máp, doplnenie o majetkoprávne usporiadanie vlastníctva na podklade geometrických plánov a zosúladenie s údajmi popisnej časti (vytvorenie prepojenia medzi údajmi popisnej a grafickej časti pomocou parcelného čísla). 
Číselná mapa katastra nehnuteľností (pokiaľ nie je vytvorená) sa vytvára v zmysle platného všeobecne záväzného právneho predpisu  na tvorbu vektorovej katastrálnej mapy, zo súradníc, alebo skenovaním a vektorizáciou mapových podkladov tak, aby bol zabezpečený súlad medzi popisnou a grafickou časťou informačného systému katastra nehnuteľností. Vektorová katastrálna mapa môže byť nahradená číselnou mapou katastra nehnuteľností. Pre účely zostavenia registra pôvodného stavu postačuje zjednodušený obsah – vrstvy KLADPAR a PARCIS.
Mapy bonitovaných pôdnoekologických jednotiek poskytuje a za ich obsahovú správnosť zodpovedá Výskumný ústav pôdnej úrodnosti. Vzhľadom na to, že existujú v číselnej podobe, navrhuje sa zrušiť ich preberanie do registra obnovenej evidencie pozemkov. Podľa platného právneho stavu sú súčasťou katastra nehnuteľností a postup ich preberania a aktualizácie je upravený všeobecne záväzným právnym predpisom.

Analógová mapa určeného operátu
(pôvodný právny stav)

Analógová mapa katastra nehnuteľností
(súčasný stav podľa KN)

Mapa bonitovaných pôdnoekologických jednotiek

Číselná mapa katastra nehnuteľností

Vektorová katastrálna mapa

Číselná mapa určeného operátu

Postačujúca podmienka pre zostavenie registra 
(zákon 180/1995)

Zostavenie registra obnovenej evidencie pozemkov podľa platného všeobecne záväzného predpisu katastra nehnuteľností 

Tab.2. Požadovaný a postačujúci  rozsah údajov pre zostavenie registra obnovenej evidencie pozemkov podľa zákona 180/1995 a podľa platného všeobecne záväzného predpisu katastra nehnuteľností

Návrh na zmenu postupov pri zostavení grafickej časti registra obnovenej evidencie pozemkov

Postupy pri zostavení grafickej časti registra obnovenej evidencie pozemkov sú upravené všeobecne záväzným právnym predpisom. Návrh na zmenu postupov vychádza zo skutočnosti, že doposiaľ nezadané registre obnovenej evidencie pozemkov patria výlučne do skupiny A a B, teda mapy určeného operátu vznikli priamym meraním a zobrazujú pôvodné pozemky na matematickom základe. Údaje o polohe, tvare a veľkosti pôvodných pozemkov sú hodnovernými údajmi. 
Pri určených operátoch skupiny C, D a E spravidla mapy určeného operátu  nevznikli geodetickým zameraním. Údaje o pôvodných pozemkoch sa stávajú hodnovernými na základe sprostredkovanej identifikácie, ktorá vyžadovala podrobné skúmanie existujúcich údajov katastra nehnuteľností a využitie všetkých dostupných údajov zo skôr vyhotovených grafických a písomných operátov.
Tento rozdiel medzi jednotlivými skupinami umožňuje zmenu postupov pri zostavení grafickej časti registra obnovenej evidencie pozemkov tak, aby došlo k výraznému urýchleniu prác spojených s ukončením registrov obnovenej evidencie pozemkov, bez zmeny v kvalite informácií o pôvodných pozemkoch.

Návrh na zmenu postupov pri zostavení grafickej časti registra obnovenej evidencie pozemkov vylučuje z pracovných postupov skúmanie hodnovernosti údajov registra C katastra nehnuteľností. Pokiaľ sú nesúlady v údajoch popisnej a grafickej časti katastra nehnuteľností zistené, súčasťou vyhotovenia číselnej mapy katastra nehnuteľností je hlásenie nesúladov medzi údajmi popisnej a grafickej časti, ktorú je povinná správa katastra vyznačiť príslušným kódom nesúladu. Ich odstránenie nie je podmienkou ani súčasťou zostavenia registra pre zostavenie registra obnovenej evidencie pozemkov. Takýmto postupom sa (na rozdiel od registrov skupín C, D a E) pri zostavení registra obnovenej evidencie pozemkov sa nezmení kvalita údajov na uzavretých LV vpísaných v registri C katastra nehnuteľností. 
Súčasťou koncepcie Slovenského pozemkového fondu pri správe poľnohospodárskych a niektorých lesných pozemkov bolo využívanie údajov katastrálnych máp a máp pozemkového katastra, z verejných zdrojov sú zabezpečené skenované a vektorizované údaje katastrálnych máp, ktoré je možné a potrebné využiť, čím sa zabráni duplicite prác.

Analógová mapa určeného operátu

Spojitá číselná mapa určeného operátu

Zoznam parciel určeného operátu

Súlad s popisnou časťou registra obnovenej evidencie pozemkov

Archívne geometrické plány na zmeny  v pozemkoch určeného operátu

Číselná mapa určeného operátu registra obnovenej evidencie pozemkov

Analógová mapa katastra nehnuteľností

Spojitá číselná mapa katastra nehnuteľností

Zoznam parciel katastra nehnuteľností

Súlad parciel grafickej a popisnej časti katastra nehnuteľností 

Hlásenie zistených rozdielov medzi údajmi popisnej a grafickej časti katastra nehnuteľností

Parcely katastra nehnuteľností

Číselná mapa katastra nehnuteľností registra obnovenej evidencie pozemkov

Opravy údajov katastra nehnuteľností

Grafické podklady pre zostavenie registra obnovenej evidencie pozemkov

Tab.3. Návrh na zmenu postupov pri zostavení grafickej časti registra obnovenej evidencie pozemkov

Zostavenie registra obnovenej evidencie pozemkov

V konaní o obnove evidencie niektorých pozemkov a právnych vzťahov k nim sa zisťujú dostupné údaje o pozemkoch a právnych vzťahoch k nim a na ich základe sa zostavuje a schvaľuje register obnovenej evidencie pozemkov. (§ 1, odsek (1) zákona 180/1995 Z.z.)
Vytvorením číselnej podoby rekonštruovaných  popisných a grafických údajov  o  pozemkoch určeného operátu a právnych vzťahov k nim, číselnej podoby máp katastra nehnuteľnosti a popisných údajov katastra nehnuteľností  v jednotnom súradnicovom a projekčnom systéme sú zistené dostupné údaje o pozemkoch a právnych vzťahoch k nim a je možné zostaviť register obnovenej evidencie pozemkov.

Zostavenie popisnej časti určeného operátu
(právny stav podľa určeného operátu)

Grafické podklady pre zostavenie registra obnovenej evidencie pozemkov

Údaje popisnej časti katastra nehnuteľností
(register C)

Tab.4. Podklady pre zostavenie registra obnovenej evidencie pozemkov

Predmet konania registra obnovenej evidencie pozemkov

Predmetom konania sú pozemky vymedzené plošne vlastníckymi vzťahmi alebo držbou,  ktoré nie sú evidované alebo sú evidované neúplne podľa osobitných predpisov v súbore geodetických informácií a v súbore popisných informácií. (§ 1, odsek (2) zákona 180/1995 Z.z.). 
Návrh na zintenzívnenie konaní o stave obnovy evidencie niektorých pozemkov a právnych vzťahov k nim podľa zákona Národnej rady Slovenskej republiky č. 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov predpokladá zmenu postupov pre vymedzenie predmetu konania. Z predmetu konania budú vylúčené majetkoprávne usporiadané pozemky určeného operátu  : 

•	ak parcela, alebo jej časť bola majetkoprávne usporiadaná podľa listiny na podklade geometrického plánu a bola zapísaná do evidovaného stavu v katastri nehnuteľností. Predmetom konania registra obnovenej evidencie pozemkov ostávajú len právne neusporiadané časti parcely. Majetkoprávne usporiadané časti nie sú predmetom konania ani v prípade, ak platný stav katastra nehnuteľností vznikol po obnove katastrálneho operátu technicko-hospodárskym mapovaním, alebo tvorbou Základnej mapy veľkej mierky;

•	ak sa parcely registra C evidované na uzavretom LV a parcely určeného operátu podľa písomnej identifikácie parciel považujú za identické (zoznam identifikovaných parciel, poznámky na liste vlastníctva registra C). Identické parcely určeného operátu sú vylúčené z predmetu konania bez overovania hodnovernosti skôr vykonaných identifikácií.

Ak je vlastnícke právo k nehnuteľnosti vpísané na liste vlastníctva v registri C, vykoná sa spätná identifikácia parciel určeného operátu. Ak sa zákres evidovaný na LV porovnávanej parcely registra C považuje za identický so zákresom parcely (parciel) určeného operátu, parcela (parcely) určeného operátu nie je predmetom konania. Pokiaľ sa zákres porovnávanej parcely registra C na uzavretom LV so zákresom pôvodnej parcely určeného operátu nepovažuje za identický, zakreslí sa parcela registra C do mapy určeného operátu. Predmetom konania registra obnovenej evidencie pozemkov sú časti parcely určeného operátu, ktoré vznikli odčlenením právne usporiadanej časti parcely z registra C. Výmera a druh pozemku nie sú rozhodujúce údaje pre identifikáciu parciel. Pri vykonávaní spätnej identifikácie sa neskúma hodnovernosť údajov registra C katastra nehnuteľností. 

Zisťovanie zmien pozemkov určeného operátu od vzniku evidencie nehnuteľností

Súlad s popisnou časťou registra obnovenej evidencie pozemkov

Archívne geometrické plány na zmeny  v pozemkoch určeného operátu

Aktualizovaná digitálna mapa určeného operátu registra obnovenej evidencie pozemkov

Zoznam pozemkov právneho stavu  z grafickej časti určeného operátu

Parcely predmetu konania registra obnovenej evidencie pozemkov

Parcely evidencie nehnuteľností

Parcely technicko-hospodárskeho mapovania

Parcely základnej mapy veľkej mierky

Spätná identifikácia

Parcely katastra nehnuteľností s vlastníctvom v 1/1 vpísaným na liste vlastníctva  v registri C

Zoznamy identifikovaných parciel

Skúmanie hodnovernosti údajov registra C katastra nehnuteľností

Tab.4.Postup pri stanovení predmetu konania registra obnovenej evidencie pozemkov

Zverejnenie registra obnovenej evidencie pozemkov

Zverejnenie registra obnovenej evidencie pozemkov a konanie o  námietkach sa vykoná v zmysle § 7 zákona 180/1995 Z.z. Výpis z návrhu registra obnovenej evidencie bude obsahovať právny stav podľa určeného operátu v rozsahu predmetu konania, bez  identifikácie na stav podľa údajov registra C KN. Výpis z registra obnovenej evidencie pozemkov by mal obsahovať tieto údaje:

Výpis z registra obnovenej evidencie pozemkov pre katastrálne územie | Informatívna časť
Vlastník | Stav podľa údajov určeného operátu | Stav podľa údajov registra C KN
Identifikačné údaje o vlastníkovi | Listina alebo operát | Parcelné číslo, druh pozemku, výmera | Číslo LV, parcelné číslo, druh pozemku, výmera

 Tab.5. Obsah výpisu z registra obnovenej evidencie pozemkov
Takýto výpis poskytuje vlastníkovi informácie o parcelách predmetu konania aj o parcelách evidovaných v registri C katastra nehnuteľností. V pripravovanom všeobecne záväznom predpise  sa upraví  stanovenie lehoty  na posúdenia námietok komisiou. 

Schválený register je verejná listina, na základe ktorej katastrálny úrad zapíše údaje registra do katastra nehnuteľností. (§ 7, odsek (5) zákona 180/1995 Z.z.). Predmetom návrhu na zintenzívnenie konaní o stave obnovy evidencie niektorých pozemkov a právnych vzťahov k nim nie sú návrhy na zmeny v spôsobe zápisu  a ďalšieho využívania údajov katastra nehnuteľností.
Z hľadiska predpokladaných dopadov na kataster nehnuteľností je však potrebné uviesť, že návrh predpokladá vytvorenie nového typu operátu - registra obnovenej evidencie pozemkov v osobitnej evidencii katastra nehnuteľností. Ten by mal byť následne využívaný  rovnocenne s ostatnými druhmi operátu pre umožnenie ďalších konaní.
Konanie o povolení vkladu, na základe ktorého má vzniknúť, zmeniť sa alebo zaniknúť právo k nehnuteľnosti, ktorá je predmetom konania o obnove evidencie pozemkov, vyžaduje identifikáciu parciel, alebo geometrický plán (§ 30, odsek (4), písmeno (c), (d) zákona 162/1995 Z.z. v znení neskorších predpisov). Priebeh hraníc pozemkov v prírode sa pri zostavení registra nezisťoval (§ 6, odsek (2) zákona 180/1995 Z.z.).
Pre zápis parcely právneho stavu do registra C  je potrebné vyhotoviť geometrický plán.
Pre konania, pri ktorých nie je potrebný zápis parcely právneho stavu do registra C, nie je nutné zisťovať priebeh hraníc v prírode a postačí vykonať identifikáciu parciel. 

Zhrnutie návrhov technického riešenia na  zintenzívnenie konaní o stave obnovy evidencie niektorých pozemkov a právnych vzťahov k nim

A. Zisťovanie dostupných údajov
•	Vyhotovenie číselnej – digitálnej mapy určeného operátu
•	Vyhotovenie číselnej – digitálnej mapy katastra nehnuteľností
•	Vytvorenie právnych vzťahov k pozemkom určeného operátu
•	Stanovenie predmetu konania

B. Zverejnenie a schválenie registra obnovenej evidencie pozemkov

C. Zápis údajov do katastra nehnuteľností
•	Prebratie mapovej a popisnej časti registra obnovenej evidencie pozemkov vo forme operátu registra obnovenej evidencie pozemkov do informačného systému katastra nehnuteľností

D. Aktualizácia údajov katastra nehnuteľností
•	Na presun parcely registra  UO na právneho stavu do registra C  je potrebné vyhotoviť geometrický plán
•	Vedenie doterajších zoznamov identifikovaných parciel určeného operátu doplnených o parcely UO presunuté do registra C a ich vylúčenie z určeného operátu

E. Pri zostavení registra obnovenej evidencie pozemkov sa nebudú vykonávať činnosti spojené s:
•	vytváraním vrstvy bonitovaných pôdnoekologických jednotiek 
•	celoplošnou identifikáciou pozemkov určeného operátu a katastra nehnuteľností
•	overovaním správnosti údajov katastra nehnuteľností
•	delimitáciou pozemkov vo vlastníctve štátu podľa správcovstva, ale SPF alebo ŠOLH pokiaľ ide o lesné pozemky sa doručí výpis s úplnou identifikáciou

F. Zosúladenie postupov pri využívaní skôr zapísaných registrov obnovenej evidencie pozemkov
•	V rámci zjednotenia postupov pri využívaní údajov skôr zapísaných registrov obnovenej evidencie pozemkov a registrov schválených v zmysle návrhov predkladaného technického riešenia sa zosúladí spôsob ich využívania. Podrobnejšie vymedzenie náležitostí registra a jeho technického zostavenia upraví všeobecne záväzný právny predpis, ktorý vydá úrad geodézie, kartografie a katastra Slovenskej republike v spolupráci s Ministerstvom pôdohospodárstva Slovenskej republiky (§ 8, odsek (3) zákona 180/1995 Z.z.). 

Vymedzenie rozsahu zadávania ROEP podľa navrhovanej metódy

Prehodnotením katastrálnych území skupiny B a C Úradom geodézie, kartografie a katastra SR so súhlasom Ministerstva pôdohospodárstva SR v roku 2004 je navrhovaný presun 122 doteraz neobstaraných katastrálnych území z  kategórie B do kategórie C  ( príloha č. 2). Jedná sa o katastrálne územia, ktoré boli v minulosti s prihliadnutím na dostupné archívne podklady zaradené do skupiny B a  až následným zakladaním vlastníckych práv k pôvodným nehnuteľnostiam sa preukázala potreba ich prekategorizovania do navrhovanej kategórie C.  Správnym orgánom pre tieto katastrálne územia v ďalšej etape bude Ministerstvo pôdohospodárstva SR.  Register obnovenej evidencie pozemkov v týchto katastrálnych územiach bude spracovaný podľa špecifických podmienok pre každé katastrálne územie s ohľadom na matematický základ mapy.

Vyčíslenie finančného dopadu návrhov technického riešenia na  zintenzívnenie konaní o stave obnovy evidencie niektorých pozemkov a právnych vzťahov k nim

Redukciou výkonov spojených so zastavením registra obnovenej evidencie pozemkov a s využitím už vyhotovených údajov je možné očakávať pokles ceny za mernú jednotku –parcelu určeného operátu. Zmenou postupov  pri spracovaní sa výrazne skracuje doba spracovania, a tým aj náklady spojené s prevádzkovými nákladmi zhotoviteľa registra obnovenej evidencie pozemkov. Stanovený je počet merných jednotiek bez ohľadu na počet parciel predmetu konania, ktoré sú definitívne známe až po zostavení registra. Tým, že sa nevykonáva delimitácie pozemkov vo vlastníctve štátu podľa správcovstva sa počet parciel predmetu konania oproti súčasnému spôsobu zníži. Predpokladaný rozsah redukcie ceny je 50- 60 percent, podľa rozsahu existujúcich číselných – skenovaných a vektorových podkladov. Pri počte približne 2 100 000 parciel predmetu konania určeného operátu doposiaľ nezadaných registrov sa výsledná cena pohybuje v rozmedzí  550- 600 mil.Sk. 

Skupina výkonov | Výkon | Položka | Platný stav | Návrh
Mapové podklady | určený operát | skenovanie | • | °
| | vektorizácia | • | •
| | vytvorenie objektov | • | •
| kataster nehnuteľností | skenovanie | • | -
| | vektorizácia | • | °
| | vytvorenie objektov | • | °
| bonitované pôdnoekologické jednotky | skenovanie | • | -
| | vektorizácia | • | -
| | vytvorenie objektov | • | -
Právny stav | vytvorenie základnej bázy údajov o pôvodných pozemkoch | zistenie platných zápisov určeného operátu | • | •
| | rekonštrukcia vlastníckych vzťahov podľa listín | • | •
| zosúladenie údajov popisných a grafických častí | určený operát | • | •
| | kataster nehnuteľností | • | •
| | odstraňovanie nesúladov popisnej a grafickej časti katastra nehnuteľností | • | -
Zostavenie a zverejnenie návrhu registra obnovenej evidencie pozemkov | identifikácia určeného operátu na stav katastra nehnuteľností | overenie hodnovernosti údajov katastra | • | -
| | odstraňovanie nesúladov katastra nehnuteľností | • | -
| konanie v obci | miestne šetrenie | • | •
| | zverejnenie registra | • | •
| | námietkové konanie | • | •
Zápis registra do KN | zápis registra | kontrola zapísateľnosti registra | • | °
| | tlač registra | • | •

Tab.6. Porovnanie výkonov spojených so zostavením registra obnovenej evidencie pozemkov podľa platného všeobecne záväzného právneho predpisu (metodický pokyn) a návrhu na zintenzívnenie konaní

Vysvetlivky k tabuľke :
• | Vykonáva sa
- | Nevykonáva sa
° | Vykonáva sa čiastočne

Zmenami v technickom riešení je možné dobrou organizáciou prác zabezpečiť ukončenie registrov obnovenej evidencie pozemkov do roku 2011. Vyžaduje to stanovenie záväzných, jednotných  a nemenných dodacích podmienok a vytvorenie stabilného podnikateľského prostredia. Znamená to upraviť všeobecne záväzný právny predpis tak, aby zohľadnil navrhované zmeny spojené so zostavením, zápisom a využívaním registra obnovenej evidencie pozemkov a zabezpečiť jeho jednotný výklad a uplatňovanie.
Pri splnení v materiály uvedených  podmienok je možné očakávať ukončenie registrov obnovenej evidencie pôdy.
 Pozitívnym dopadom navrhovaného riešenia je úspora finančných prostriedkov na vyhotovenie registrov, ich ukončenie v spoločensky akceptovateľnom termíne a tým zásadné uľahčenie nakladania s pôdou v prospech ekonomického rozvoja regiónov SR. V zmysle navrhovaného riešenia sa zachová vypovedacia schopnosť zostavených registrov. Vzhľadom na to, že predmetom návrhu na zintenzívnenie konaní sú len mapové operáty vyhotovené na matematickom základe, zvyšovanie kvality už evidovaných údajov katastra nehnuteľností nepredstavuje technicky zložitý problém.